Kaozeadenn Wikipedia:Rummadiñ

d'am sonj e vije gwelloc'h  lakaat ar merkoù-se (hag ar merkoù etrewiki) e penn-kentañ ar pennadoù
(aesoc'h eo evit robotoù d'ober liammoù etrewiki)
posubl eo skrivañ evel-se evit dispartiañ ar rummadoù hag al liammoù etrewiki :
(ar gerioù etre  ne vint ket diskouezet
da skouer :

 ast:Gatu
 cy:Cath
 en:Cat
 fr:Chat

 Rummad:Loened ti
 Rummad:Felidae
 Rummad:Kazh
--Paotr 26 Gen 2007 da 15:18 (UTC)

Tamm ebet!!! War darn vrasañ ar wikipediaoù e vez kuzuilhet sklaer lakaat ar rummadoù e fin ar bajenn. Kalz propoc'h eo ar pajennoù evel-se, hag aesoc'h evit an implijerien eta. Ouzhpenn-se ne vez ket krouet a-ziwar-se ur linenn wenn divalav e laez ar bajenn.Benoni 26 Gen 2007 da 15:26 (UTC)

:A-du gant Benoni. --Yun (kaozeal) 12 C'hwe 2007 da 14:09 (UTC)

::boas on da lakaat ar rummadoù e-krec'h ar pajennoù hag al liammoù etrewiki en-traoñ, met ur boas n'hi eo ken ha merzhet am eus ne vez ket graet evel-hen war ar wikioù all dre vras. A-du evit kemmañ ma boazioù neuze seul wezh ma ne laka ket diazetoc'h labour ar robotoù - war an dachenn-mañ me 'gav din e or welloc'h Yun evidon-me. --Merour (Neal) (Kaozeal) 12 C'hwe 2007 da 15:04 (UTC)

Kemmet 'm eus rummadiñ da rummata evit an abegoù-mañ :
*betek-henn eo bet implijet ar ger rummata war ar wiki-mañ (ganin peurvuiañ)
*gwiriekaet eo bet an termen evit al levraouegoù brezhonek e "geriaoueg al levraouegoù" embannet gant TermBret (emb. 1añ e 1996)
*n'eus ket a rummadiñ e geriadurioù RH hag an Here, met kavet e vez e geriadur Favereau (sérier, catégoriser). Gwelloc'h ober gant an termen degemeret gant 3 eus 4 levr
E-keñver reizh ar rummadoù, ne ran ket gant al liester evit doujañ ouzh ar reolenn a vez kavet e levraouegoù Breizh (AFNOR 44-070). Ne welan ket al liamm gant implij al liester e brezhoneg e degouezhioù'zo. (Evel m'eus skrivet war ma fennbajenn, ur pennlevraoueger on bet bloavezhioù-pad).
Evit al lec'h m'eo gwelloc'h lakaat ar rummadoù ennañ : lennet 'm oa er wiki galleg e oa aotreet ober hervez e soñj ha bewech e kemeran  amzer da lakaat er penn ar pezh a zo en traoñ. Ma vijen rediet da gavout un abeg resis e lavarfen eo mat lakaat en un doare splann ar rummadoù dindan daoulagad ar skridaozerien.
--Ch. Rogel 26 Gen 2007 da 22:47 (UTC)

Peurvuiañ e vez gortozet ali saver ur pennad a-raok kemm an anv. Meur a hini a ra gant rummadiñ war ar wikipedia-mañ evit "catégoriser" ha rummata evit "catégorisation", me en o zouesk.Benoni 26 Gen 2007 da 23:52 (UTC)
Rummata :
E geriadur An Here 2001 e weler - Rummata verb kreñv eun : Lakaat en ur rummad
E geriaoueg al levraouegoù (a zo un dave a-zoare adembannet gant Ofis ar brezhoneg) : Rummadur = classement - Rummañ = classement - Rummata = classification - Rummatadur = classification.
Kemmet 'm eus pa soñjen  e oa nebeut implijet ar ger rummadiñ (morse ne 'm eus lennet anezhañ amañ ha re respont ket ar c'hlask gant an termen-se, met 14 "hits" evit rummata) ha p'eo ur ger degemeret gant ur bodad tud  o deus labouret don war an danvez (tri emgav d'an nebeutañ). Geriaoueg TermBret a zo diglok pa veze klasket meizadoù kentoc'h oberioù. Solut eo dibab An Here ha n'eus ket mui da dermal ken.-- Ch. Rogel

:Evit implij al liester: an darn vrasañ a ra gant al liester war ar wikipedia brezhoneg. Fulup n'eus bet displeget meur a wech en un doare sklaer perak e oa gwelloc'h, hervez poell ar brezhoneg. Ne gavan ket pelec'h ken. Gouzout a ran mat ez out te evit an unander, met poent eo unvaniñ an traoù. Evit lerc'h ar merkerien rummad: un droidigezh am eus graet diwar ar wikipedia galleg, e lec'h ma 'z eo kement-mañ un erbedadenn ofisiel (daoust ma 'z eus tud oc'h ober eveldout ivez war ar wikipedia galleg).Benoni 26 Gen 2007 da 23:56 (UTC)
Arguzen enep arguzenn : ezhomm hon eus eus bezañ harpet gant levraouegourien hag teuliourien a-vicher evit sevel ur rummatadur a-zoare ha n'eo ket fin mont a-enep o fennaennoù micher.--Ch. Rogel 27 Gen 2007 da 00:33 (UTC)

Evit ar pezh a sell implij al liester: n'eo ket un afer levraouegerezh met un afer yezh (e saosneg e reont ivez gant al liester da skouer). Evit ar rummatadur ez on digor evel-just d'az skiant-prenet: ur c'hinnig pleustrek am eus graet da skouer amañ : :Kaozeadenn Rummad:Yezhoù ar bed. Da ali a vo degemeret mat.Benoni 27 Gen 2007 da 00:47 (UTC)

Justamant, setu ar brouenn en deus reizh ar rummatadurioù netra da welout gant ar yezh. Un afer boazioù eo kentoc'h ha setu perak e pouezan war chom hep ober ar c'hontrol eus ar pezh a ra an arbennigourien nemeto  abled gant ar rummata. Gant piv eo bet savet rummatadurioù ha levrioù dwb ar rummata? Me oar mat ez eus un tech war-du ar folksonomiezh (folk + taksonomiezh), met n'eo ket bet savet atr wikipedia evit terriñ pep a voazioù micherel. Doujet e vez da voazioù hag hengounioù al lenneien evit darn vrasanñ an tachennoù skiantel ha perak e vije lezet a-gostez skiant-prenet ar rummataerien?  --Ch. Rogel 27 Gen 2007 da 11:17 (UTC)

:Amañ eo kentoc'h un afer yezhadur ha spered ar yezh. Pa vez c'hoant hollekaat e brezhoneg e reer kentoc'h gant al liester pa ra ar galleg gant an unander. Setu perak e kavan drol-tre bommoù evel ar "rummad skrivagner". Muioc'h hervez spered ar yezh eo ober gant ar "rummad skrivagnerien", da'm soñj atav. Fulup 27 Gen 2007 da 11:41 (UTC)

::a-du penn-da-benn. Kavout a rafen drol, diouzh ma ferzh, ur rummad "Yezh" en unander ennañ un daou vil penand bennak - tawalc'h evit ober gant al liester 'michañs.--Neal  (Kaozeal) 27 Gen 2007 da 11:56 (UTC)
N'on ket souezhet ma kav drol pa vez graet gant an unander Neal peogwir hemañ zo boaz mont da furchata el levraouegoù saoz. Koulskoude pa vez kaoz eus ar rummatadurioù, n'eus ket kaoz eus silañ spered ar yezh, met eus  dibaboù graet e mare o c'hrouidigezh.
N'on ket evit nac'hañ e vez techet ar brezhoneg d'ober gant al liester evit termeniñ ar rumadoù evel m'en deus displeget  Fulub, met pa vez savet ur metalangaj (hag eo ar rummatadurioù metalangajoù), pa n'omp ket  mui war live ar yezh (ur reizhiad artifikel eo), posubl eo sellout ouzh ar gendestenn m'emañ ar wikipedia o ruilhañ enni. Evit bezañ resisoc'h e kinnigan ma vo lakaet ar furmoù a-stroll (merien, da skouer) hag  an unander  e tuioù all evit lakaat en o aes an arbennigourien o deus sunet laezh ar rummatadur reolataet gant an AFNOR. Reizh eo ober gant al liester e degouezhioù ret zo evel taolenn pe roll yezhoù ar bed, evel just, met rummadiñ pep yezh gant ar ger yezh a zo un afer a voazioù.
Me gavfen drol bezañ rediet kemm pennaennoù ma micher p'am eus bet an hini kentañ o klask kempenn ar rummadoù e 2005 (chañchet 'm eus ar ger, eus rumm da rummad) ha bremañ ne ran nemet aozañ ar rummadoù evit ma fennadoù ha liammañ anezho gant ar rummadoù en unander. Dipitet on gant emdroadur nann-vicherel ar rummatadur ha ne 'm eus ket mui c'hoant klask e gempenn. Domaj eo heugiñ an dud a-vicher eus peseurt rummad micher ez eus. --Ch. Rogel 28 Gen 2007 da 16:25 (UTC)

ha piv n'en deus lâret dit ec'h on boas-me da furchal el levraouegoù saos muioc'h evit er re all? aet on kuit ac'halese kaze ugent vloaz zo ha ken boas - muioc'h sur - on da furchal e levraouegoù gall ha galizek ne lâran ket. N'eo ket un afer broadelezh d'am soñj, met kentoc'h un afer a boell - e gwirionez ne gomprenan ket perak e vefe rummatet traoù liester dindan un titl unander. Ha ma vez ret rummata traoù ec'h eo peogwir int lies dre o natur (ne vez ket rummatet unanennoù - war ar wikipedia e vez skarxzhet seurt rummadopu ken buan all). Ken gwir all an hini eo marteze ma vez graet gant ur reolenn etrebroadel ma laka ar rummadoù da vezañ unander, met n'eo ket ret d'ar wikipedia sentiñ ouzh reolennoù diavaez (dre ma c'hell sentiñ oute mar fell d'ar gumuniezh, evel-just). Neuze, pa  gomzer eus seurt traoù, gwell e vefe reiñ abegoù poellek ha sklaer atav kentoc'h evit klask displegañ sav-poentoù an dud hervez al lec'h ma oant bet ganet me ho ped. A galon, --Neal  (Kaozeal) 28 Gen 2007 da 16:48 (UTC)

:A-du penn-da-benn gant Neal. Hag ouzhpenn-se n'on ket kendrec'het tamm ebet gant displegadennoù Ch. Rogel. Kalz amzer a dremenan el levraouegoù "c'hall" (e Breizh): morse n'em eus merzhet reolenn ebet war implij an unander pe al liester. Ha pa vije gwir displegadennoù Ch. Rogel, n'omp ket rediet implij an hevelep reolennoù war ar wikipedia. Ar gwir on eus implij hon poell...Benoni 28 Gen 2007 da 17:24 (UTC)
Pa reen dave da levraouegoù saoznek (n'eo ket un afer a vroadelezh, met a vicher ha bremañ war an Internet e vez lakaet war wel rummadoù danvez savet holl gant al levraoueg saoznek pennañ, hini ar C'hendalc'h stadunanat), ne oan ket evit pouezañ war an dra nemet evit displegañ ez on strafuilhet en ur welout ar rummadoù danvezioù el liester.
Sklaer-tre eo ma displegadennoù : boazioù an arbennigourien e Breizh, ar pleg mat a zeu gant doujañ d'ar reoladoù evit en em gompren mat. Un arguzenn ouzhpenn eo ober an troc'h etre boazioù ar yezhadur hag ar sevel metalangajoù. N'omp ket "avantesoc'h" eget kentañ diviz war ar poent pa n'eus ket mui a gendivizourien. --Ch. Rogel 29 Gen 2007 da 00:17 (UTC)
Kendalc'het eo ar gaozeadenn-mañ amañ Benoni 15 C'hwe 2007 da 20:50 (UTC)

Gant TermBret (servij termenadurezh Servij ar Brezhoneg ha, da c'houde, Ofis ar Brezhoneg) e oa bet degemeret an daouad termenoù rummañ (classer/classement) ha rummata (classifier/classification) e-ser al labour a oa bet renet evit embann geriaoueg al levraouegoù (emb. 1 1996). El labour stroll-mañ o doa kemeret perzh yezhoniourien a-youl vat ha levraouegerien a-vicher (Christian Rogel en anv levraoueg departamant Penn-ar-Bed hag Yvon Carluer en anv levraoueg departamant Aodoù-an-Arvor). Da-heul al labour-se e oa bet degemeret ar pennger rummata gant an Here termenet evel-henn "lakaat en ur rummad". Degemeret eo bet an termenoù-se gant kreizennoù teuliaouiñ skolajoù Diwan ivez ha gant an nebeud levraouegoù o deus lakaet ur panellerezh brezhonek e Breizh. Setu perak em eus graet me gant rummata war ar wiki betek-henn ivez evit mont gant an implij a seblante din bezañ ar muiañ ledet gant al levraouegerien. Fulup 27 Gen 2007 da 11:41 (UTC)

Ingal eo din e gwirionez, met kavout a ran iskis-tre ar gêr rummata lakaet da verb e-keñver rummadiñ. Ar pezh a zo chalus gant geriadur An Here eo e "tisoñj" alies furmoù boutin-tre gerioù. Netra da welet, met sebezet on bet o welet na tigemere geriadur An Here nemet ar furm "butunat" pa 'z eo, din da c'hoût, kalz implijetoc'h ar furm "butuniñ" (merzhet 'm eus se p'am oa kavet iskis-tre pegsun diwezhañ an Ofis)...Benoni 28 Gen 2007 da 11:48 (UTC)

:Da grediñ 'zo eo dister-kenañ implij ar stumm "butuniñ" diouzh gwelet ar gartenn-mañ (Atlas yezhoniel Bzh-izel) .Rognogno 28 Gen 2007 da 13:02 (UTC)

::An ALBB a zo bet savet e penn-kentañ ar c'hantved. Hiziv an deiz e vez klevet butuniñ e Bro-Gerne (fumiñ ivez evel-just). Butunat morse avat.Benoni 28 Gen 2007 da 13:28 (UTC)

:::Emaomp o pellaat eus ar rummadoù met setu an displegadenn a c'hallan reiñ evit butuniñ. Evel m'en diskouez kartenn an ALBB e oa daou c'her implijet er brezhoneg hengounel evit "fumer". Butunat e Bro-Wened dre vras ha fumiñ e lec'h all. Pa voe savet e c'heriadurioù gant Roparz Hemon e tivizas hemañ degemer ar wrizienn butun- evit ar genyezh ha stagañ outi an dibenn-verb -iñ, unan eus an dibennoù-verb stankañ e brezhoneg (da lavaret eo e savas butuniñ diwar fumiñ ha butunat) rak ral-kenañ eo an dibenn -at. Butuniñ a reas berzh dre-holl war-lerc'h ha setu perak eo ar pezh a glever en-dro deomp ar muiañ bremañ. Goude-se e voe divizet gant skipailh Geriadur an Here distreiñ war an dibab graet gant Roparz Hemon (war zigarez e oa butunat ar stumm ledetañ war an ALBB), ar pezh na oa ket fur-tre moarvat evit ur ger implijet kement. Butunat a gaver gant an Here eta. War-lerc'h ez eus bet soñjet gant an Ofis e oa gwelloc'h mont da-heul an Here, lakaet da c'heriadur dave, peogwir e oa an oberenn-se un oberenn stroll. Ent personel e vefen chomet a-walc'h gant butuniñ met setu penaos eo deuet an traoù ha se zo kaoz e soñjan ez eus da cheñch an nebeutañ posupl ar reizhskrivadur diazezet gant Hemon, kuit da zegas muioc'h a zroug eget a vad. Fulup 28 Gen 2007 da 14:23 (UTC)

::::Trugarez evit da zisplegadenn.Benoni 28 Gen 2007 da 16:31 (UTC)

::Ledan eo kein Roparz Hemon... Ne c'heller ket skrivañ en deus "savet" ar ger butuniñ. Displeget en deus meur a wech penaos en deus savet e c'heriadurioù : dastumet en deus gerioù er skridoù embannet araozañ. Graet en deus gant ar ger-se evel m'en deus graet gant ar gerioù all : dibabet en deus mirout ur stumm (hag unan hepken) e-touez ar re en deus kavet er skridoù, ar stumm butuniñ. A-gozh e kaver ar stumm-se, e-unan pe e-kichen stummoù all, er skridoù hag er geriadurioù brezhonek (klaskit e geriadurioù Gregor, ar Gonideg, Troude, Vallée...). Geriadur An Here en deus graet un dibab disheñvel, diazezet war ar yezh komzet evel m'he c'haver en ALBB, kentoc'h eget war ar yezh skrivet, evel m'en doa graet Roparz Hemon. Eno emañ an diforc'h, met ar c'hoant da zibab ur stumm hepken a chom heñvel.--Llydawr 12 C'hwe 2007 da 21:08 (UTC)

Mat. N'eus displegadenn ebet amañ dwb krouiñ ur rummad.


Kaozeal:Dourdu (Doufine)

An Doufin gant ar ger-mell hag un f hepken a c'heller lenn war ar banell vrezhonek a zo war an hent-tizh etre Brest ha Kemper pa dreuzer ar pont.--Yun (kaozeal) 27 Gen 2007 da 07:15 (UTC)
* Doufin war kartenn-hent an Ofis ivez. N'eo ket brezhonek an digramm "ff". Ma n'eus den ebet evit tisplegañ perak eo bet skrivet Doufin gant 2 f en devezhioù o tont e savin un adkas war-du Doufin gant un f hag e tiverkin Douffin. Lakaat a ran ur gemennadenn war bajenn gaozeal Kergidu eo bet savet ar pennad gantañ evit ma ouife. Fulup 28 Gen 2007 da 11:56 (UTC)
** a-du. Neal  (Kaozeal) 28 Gen 2007 da 12:03 (UTC)

C'hoant am eus d'ober ma fenn aheurtet ha ma ranezenn… E brezhoneg, ar stêr a veze anvet (penn da benn) "an Dourdu" hag e galleg "la Doufine". Test : Yeun ar Gow, meneget gant ur seurt douetans er bajenn Dour (stêrioù) : "…izeloc'h, emañ an Dourdu, ur stêrig peskedus, o redek, en ur hiboudiñ, etremek Pont-ar-Veuzenn hag ar Stêr Aon" (E skeud…, Al Liamm, p. 14). Ouzhpennit ma zesteni din (am digarezit), bet o vevañ war vord ar stêr-se a-hed un ugent vloaz bennak…
Sed aze ur fed a zivyezhegezh emouez a c'hoûl bezañ disklêriet. Ur vartezeadenn emaon o sevel. An anv "La Doufine" a vije bet roet gant renerien hag ijinourien gall meilh-poultr Pont-ar-Veuzenn (ramp war ar stêr), ken abred hag ar XVIIvet kantved (marteze diwar ar galleg "dauphin/dauphine", deuet da "daofin"). Ha tud ar c'horn-bro deuet boas d'ober gant an daou anv… Kadarnet e c'hell bezañ ar vartezeadenn diwar gartenn Cassini (1782) a verk "La Doufine", mod gallek.
Setu, d'am soñj, "Doufin" pe "an Doufin/Douffin" a zo ur vrezhonekadenn mat pell 'zo bet ijinet e burevioù Ofis ar Brezhoneg… Nemet e tiskoachfe unan bennak ur skrid brezhonek kozh a-walc'h gant "Doufin/Douffin" !
Ret eo gortoz un tammig neuze. Met divinout a c'hellit ma soñj : propoc'h e vo emichañs dilezel an titl, pa vo sklaeret an traoù, ha skrivañ en dro ar pennad e-giz "Dourdu (Menez Are)" pe un dra bennak e-giz-se.
Nep am lenno a zo pedet eta da furchal, da reiñ keloù hag ali… Trugarez. Po'low (kaozeal) 1 Mae 2012 da 18:05 (UTC)

A-du ganit, gwelloc'h e vije kemmañ an anv. Gortozomp alioù all. Bianchi-Bihan (kaozeal) 1 Mae 2012 da 18:32 (UTC)


Kaozeal:Yann-Varc'h Thorel

War golo al levr Hunvre un den lu e c'heller lenn danevell troet diwar ar rouseg gant Andre Markowicz ha Yann Varc'h Thorel. N'ouzon ket petra eo kentanv ofisiel Markowicz : Андрей ; Andrei, Andreï, André.... Met daoust ha ret eo gallekaat anezhañ er Wikeriadur brezhonek p'eo skrivet Andre e brezhoneg ganto o-unan ? --Yun (kaozeal) 27 Gen 2007 da 07:28 (UTC)

André pe Andre pe ... Markowicz : Autant il est idiot et criminel de la part des nationalistes bretons de faire une seule langue bretonne, unique et uniforme, qui est juste un décalque appauvri du français classique , autant ce qui est intéressant chez un étranger, c'est le fait qu'il est étranger . ...quand je suis dans une école Diwan et que j'écoute parler les enfants je comprends quasiment tout ce qu'ils disent ; pourquoi ? Parce que c'est du français, avec des mots bretons. C'est pas du breton ; par contre quand j'écoute un paysan, ou que j'écoute Yann Fanch Kéméner (interprète de chants traditionnels bretons), là je ne comprends rien ou très peu. Et là, je sais que c'est une vraie langue, c'est-à-dire une façon de penser (http://oeil.electrique.free.fr/article.php?numero=14&articleid=91)

Ha neuze? Liamm ebet gant ar pennad. Kerkoulz skrivañ Andrev, distaget evel ma karoc'h (hag alies [andre(o)]--Kadwalan 18 Gen 2008 da 10:44 (UTC)
==Mennozhioù==
El lodenn "Mennozhioù" e santer ez eo bet skrivet an destenn gant Yann-varc'h Thorel e-unan. Re bersonel eo ha ned eus meneg ebet evit prouiñ pezh a gaver enni. Wikipedia ned eo ket ur blog personel ha ret eo klask tizhout spered an holloueziadur un tamm, evelkent.--90.32.225.95 10 C'hwe 2013 da 21:55 (UTC)


Kaozeal:Furig du e bavioù

Fured a c'heller lenn war geriadurioù An Here ha Gregor Rostrenn. Gwelloc'h eo eget furig da'm soñj pa n'eus tamm liamm ebet etre al loen-se hag ar furnezh.--Yun (kaozeal) 27 Gen 2007 da 08:15 (UTC)
N'on ket ken sur. Ar ger galleg a zeu eus al latin furo (laer). Amprestet eñ-deus ar brezhoneg ar ger galleg met en un doare disheñvel hervez ar rannvroioù eñ-deus graet gantañ. Fured, na gavan ket e geriadur Al Liamm, a zo un amprestadenn met furig a zo ur jubennadur eus ar ger galleg dre ar brezhoneg. Peogir ar ger galleg a oa heñvel a-walc'h ouzh ar wrizienn brezhonneg a dalvez fur e oa liammet ar ger brezhoneg "damamprestet" ouzh ar furnezh. Memestra evit ar gaerell. E yezhoniezh e galver an dra-mañ "gedarzh poblek"
--Damien Perrotin 30 Gen 2007 da 06:54 (UTC)
* Met hag-eñ eo testeniekaet furig evit fured er geriadurioù klasel ? Fulup 30 Gen 2007 da 22:04 (UTC)

https://br.wikipedia.org/wiki/Kaozeal:Furig du e bavioù


Kaozeadenn Rummad:Muzezed

E geriadur RH e lenner :
Muse : muzeenn f. muzed, awen f.. Ha ne vije trawalc'h ober gant muzed?--Ch. Rogel 29 Gen 2007 da 20:18 (UTC)

Muzezed a lennan e Vallée. a glot gant nimfezed, nereidezed. Hag e lakin Pleiadezed hag Okeanidezed ha re all c'hoazh war ar bern.

Muzenn e RH  (marteze n'eo ket ar memes hini).

Muzed a c'hallfe bezañ ur vi-koukoug. Bianchi-Bihan 29 Gen 2007 da 22:42 (UTC)
Nann, Vallée en deus skrivet (p. 487) : muse = muzenn f. pl. -ze (ar barrennig a dalvez evit mu), da intent : muze (ar Muze = les Muses), ha goude -zed , da intent : Muzed (dre fazi emañ an eil varrennig re dost ouzh -ze ha n'eus ket -zezed, met -ze [spas] -zed).Merour (Neal)</span>]]  (Kaozeal)  22 Gou 2007 da 18:27 (UTC)

E bedig ar brezhoneg a anavezan e reer gant Klio, ken plaen ha tra. Ur pec'hed  er bedig-mañ, ma ranker ober van d'ober gant un anv all, evit plijout d'ar pennadurezh. Bianchi-Bihan 22 Gou 2007 da 17:24 (UTC)

: (digarez, ankounac'haet am boa sinañ a-raok). Ret e vefe resisaat petre eo "bedig" ar brezhoneg - hini ar peurunvan nemetken? hini ar brezhoneg dre skrid nemetken pe hini ar brezhoneg dre gomz ivez? Ha n'eo ket ar wikipedia-mañ ul loden eus ar bedig-se ivez? N'eus forzh penaos, ur reolenn 'o war an dachenn-mañ hag evel merour e lakain ar pennadoù da doujañ d'ar reolenn-se koulz hag d'ar re all.  Merour (Neal)  (Kaozeal)  22 Gou 2007 da 18:27 (UTC)
Ne gavan ket fur ur reolenn ha ne dennfe kont eus ar pezh a zo bet skrivet a-raok m'eo bet kaoz eus ur wikipedia. Ijin ur stumm nes d'an anvioù gresianek n'int ket bet implijet betek-eñ a zo posubl, met mont a-enep ar skridoù brezhonek savet a-raok a zo difur. N'eus ket tu mirout ouzh implij Klio ma vo prouet eo bet graet ganti a-raok (gant skrivagnerien veur da skouer). N'eo ket afer ar verourien chañch emdroad ar yezh. --Ch. Rogel 22 Gou 2007 da 22:45 (UTC)

Wikipedia n'eo nemet ur bedig e-barzh bedig ar brezhoneg. E-barzh. Ha n'eo ket a-us (soñjal sevel ar pennad usvedoniezh). E-kichen a-wechoù, dreist-holl er c'heñver-mañ. Hag e keñverioù all. E-kichen, ha n'eo ket e-barzh, bep tro ma vo savet reolennoù-yezh ha ne dalvezont ket er-maez anezhi.

Ma'z eo reizh lakaat reolennoù zo e-barzh wikipedia e vije arabat ankouaat perak: lakaat urzh e-barzh ar  wikipedia, ha n'eo ket er-maez.

Pa ya ar reolennoù diabarzh dreist an implij er wikipedia, da lavarout eo pa dennont da reoliañ ar yezh, a zo implijet un tammig er-maez eus ar wikipedia, e vije fur sellout penaos e vez implijet. Bianchi-Bihan 23 Gou 2007 da 00:56 (UTC)


Kaozeal:Ifern

Peurliesañ ne implijer ket ar ger-mell evit titloù ar pennadoù - "Ifern" a vefe trawalc'h d'am soñj. Ouzhpenn-se, ne welan ket perak e vefe ur pennad "Ifern" hag unan all "Ifernioù". Gallout a refer kenstrollad an daou bennad dindan an hevelep titl en unander, hervez ar boazioù, ennañ un displegadenn diwar-benn kredennoù ar relijion-mañ'r-relijion.
Neal  (Kaozeal) 1 C'hwe 2007 da 07:13 (UTC)

Atav ar memes tra.

N'eo ket echu ar pennad. Pet eurvezh zo eo bet savet?

Meur a bennad zo e yezhoù all.

Gortoz ur sizhunvezh, hag e weli.

Soñjomp kentoc'h e-barzh Bro Leon ha Bro-Leon.
Bianchi-Bihan 1 C'hwe 2007 da 11:27 (UTC)
ya 'hat, atav ar memes tra - sevel penandoù hep implijout ar patromoù evit diskwel n'int ket achu ha neuze klemm peogiwr eo bet kinniget o c'hemmañ... ha d'an nebeutañ eo bet ranket dit anzav eo oa dav kemmañ an titl dre lemel kuit ar ger mell - pe ret e ovije bet gortoz ur sizhunvezh ivez evit kinnig hen ober. Ra ma vo savet pajennoù doubl atav, unan e liester hag unan e liester evit kreskiñ buan an niver a bennadoù....
--Neal  (Kaozeal) 1 C'hwe 2007 da 12:39 (UTC)

Paouez da glemmichal, ne ra ket vat dit.
Petra eo ar patromoù evit diskwel n'int ket achu. Skriv fraeshoc'h, ne gomprenan mann.
A-wechoù, eveldout, e ran fazioù. A-wechoù e vez ret paouez gant ur pennad ... pa vez bet ur bugel o c'hoari gant ur gontell ha ret e gas  d'an ospital, lakaomp.
Koulskoude, peurvuiañ, ec'h adlennan pezh a skrivan, hag e roan un dra bennak komprenus da lenn. Ha ne vez ket re a fazioù e-barzh. Bianchi-Bihan 1 C'hwe 2007 da 15:00 (UTC)
PS. Adlennet ganin, ha skarzhet ar c'hunujennoù a-raok embann. Fur on evel un aelig Doue abaoe ur miz, met start eo hep butun.

ale, n'eo ket me an hini zo o klemmichal. ganin e oa bet leusket ur gerig o kinnig kemmañ traoùigoù zo, ha diouzhtu bet klemmet ganit-te evel ma c'hell an neb gwelet klaer war ar bajenn gaozeal-mañ. A-hendall, lâret e skrivin pa welin ha ne c'hortozin ket pelloc'h evit ober kinnigoù war ar pajennoù kaozeal a-seurt-mañ rak a-hendall e ankoue'an (un afer disheñvel an hini eo, ne lâran ket, pa denn da gemmañ traoù war-eeun). Trugarez, n'eus forzh penaos evit bezañ chomet fur, evel ma lârez-te. Gwir eo ha da drugarekaat a ran a galon (ha n'eo ket mousfent, m'hen da asur. Pep hini a ra fazioù (te nebeutoc'h a fazioù yezh evidon, na mar ebet), hag dres evit gallout o reizhañ em boa great er c'hinnigoù-se. Ha kompren a ran ivez pegen start e c'hell bezañ chom a-sav da vutuniñ. Boñ, evit a sell ouzh ar patromoù-se, evel am eus bet skrivet nouspet gwezh dija, ez eus patromoù bet savet a-ratozh evit diskwel d'an implijerion/ezed all emeur o labourat war u pennad c'hoazh, hennezh an hini eo:

Patrom:LabourAChom
ret eo skrivañ:
.
Gwell eo e c'hell bezañ kamm ivez ar brezhoneg er patromoù, met bez' e c'heller o c'hemmañ ivez dres evel ma reer gant pennadoù all. A galon.--Neal  (Kaozeal) 1 C'hwe 2007 da 19:27 (UTC)

Komprenet 'm bije m'az pije lavaret e oa panelloù-hent da lakaat amañ hag ahont: arabat butuniñ, pe diwallit, tud o labourat war ar pennad, pe arabat distruj kerkent ha lennet, servij a c'hallo c'hoazh.

Ur patrom, din-me, zo graet evit ober dilhad. Ne fell ket din deskiñ nag egoreg piv-din-me, na wikipedeg me 'oar me pelec'h.

Ne blij ket din ar frazenn "labour a chom": kentoc'h em bije lakaet "labour a chom d'ober", pe gwelloc'h amañ "n'eo ket echu al labour, sikour a c'hallit da beurechuiñ": ur bedadenn bersonel, keda.

Ha bremañ un tamm tro d'an Ifern.Bianchi-Bihan 1 C'hwe 2007 da 20:41 (UTC)

:ar gwir a zo ganit evel-just, talvzout a ra seurt kemennadennoù da banelloù (panelloù-hent n'on ket sur avat, rak ne welan hent ebet, dres evel ma ne gompren lod penaos e c'hell bezañ stanket un den, m'añfin se zo un afer all...). Graet e vez "patromoù" (template e saozneg ha modèle e galleg) ouzh pennadoù bihan bet savet a-ratozh-kaer evit gallout bezañ implijet e n'eus forzh peseurt pennad en ur mod heñvel atav. Bez' e c'heller o c'hemmañ evel n'eus forzh pesuert pennad all, ha war-eeun hep goulenn ali hini ebet evel-just pa reizher fazioù yezh.
Neal  (Kaozeal) 2 C'hwe 2007 da 08:30 (UTC)


Kaozeal:Arkean

Arkean hag Arc'heeg zo ar memes tra eta.
Diwar "arkean" e teu arkeologiezh, diwar arc'heeg e vije arc'heologiezh". ma ne reer ket gant hendraouriezh.
koulskoude e vije bet gwell d'am sonj ober gant "hoalad arkean", pe udb evel se. evit diwall ouzh :"An Douar e-pad ar Arkean"
Bianchi-Bihan 1 C'hwe 2007 da 11:15 (UTC)
Arkean zo pennger amañ evel ma'z eo Fenorozoeg e lec'h all. Anvioù kadarn ez int. En "Hoalad arkean" e vefe anv-gwan. A-hend-all e kavan diaes ober gant Holad arkean evel pennger abalamour ma vefe daou c'her ennañ. Forzh penaos e kaver termenadur ar ger Arkean evel prantad amzer er pennad hag, er pennadoù all, e vo adkaset an dud d'ar pennad-mañ gant ar ger "Arkean" pe "hoalad arkean".
Kadwalan 06/02/07

:A-hend-all e kavan diaes ober gant Holad arkean evel pennger abalamour ma vefe daou c'her ennañ. Pa vez pennadoù evel Listenn ar romantoù brezhonek e vez   muioc'h eget  daou c'her. Bianchi-Bihan 6 Kzu 2007 da 13:35 (UTC)


Kaozeal:Yezhoù direnk

* Evit poent e oa bet graet gant yezhoù digenvez haneket gant yezhoù direnk. Ur rummad bras zo dija er wiki gant an anv-se :rummad:Yezhoù digenvez. Mat e vefe renkañ an dra-se. Fulup 1 C'hwe 2007 da 21:18 (UTC)
e gwirionez n'eo ket tre ar memstra, evidonme atav, yezhoù digenvez (language isolates) ha yezhoù direnk (unclassified languages: yezhoù n'int ket bet renket c'hoazh pe chomet hep bezañ renket un un doare resis). ur yezh a c'hell bezañ, lakaomp, indez-europek ha direnk (chomet hep bezañ bet ranket e-touez skourroù all ar yezhoù indez-europek), met ne vefe ket anezhi ur yezh digenvez dre ma c'h eo anezhi ur yezh indez-europek.
--Neal  (Kaozeal) 1 C'hwe 2007 da 21:23 (UTC)

Dianav din eo an holl yezhoù eus Kolombia merket war ar bajenn-mañ. N'on ket sur tamm ebet ez eus (bet) anezho e gwirionez. Ne'm eus ket gwall fiziañs e roadennoù ar SIL evit Kolombia. Alies n'eus bet graet nemet adskrivañ rolloù yezhoù n'eo morse aet den ebet da wiriañ hag-eñ ez eus anezho, hag-eñ n'int ket just un anv all evit yezhoù anavezet dija, hag all. --Fulup 13 Kzu 2009 da 20:37 (UTC)


Kaozeadenn Implijer:Tristan~brwiki

Fulup 1 C'hwe 2007 da 21:20 (UTC)

Da gregiñ ganti e kinnigin un tamm arroudenn eus ar reolennoù a sell ouzh kefridi ar verourion :
Dre vras ne zle ket ur merour kemer divizoù hep ali hag asant ar gumuniezh en a-raok. Arabat eo dezhañ implijout e ostilhoù evit ur gounid personel ivez pe en un doare dizonest. Ma vez seurt emzalc'hioù gant ur merour e c'haller soñjal e kammimplij e veli.
Mat. Bremañ, petra eo orin an dilennadegeg a-vremañ ? War a greder e vefe gant emouestl Wikipedidi laouen da skoazellañ Neal, a labour e-unan evel merour. Jentil –frommus zoken-, neketa ?
Bianchi-Bihan, prest bepred da labourat evit ar Brezhoneg (gant ur bennlizherenn mar plij), en em ginnigas kerkent. Brav eo, neketa ?
Sellomp 'ta un tamm a-dostoc’h bremañ. Da heul tabutoù savet ganin a-zivout krefen lieseurt –diwar-benn rieion Kembre pergen, a zo berzet ouzhin labourat diwar o fenn– e kavas B.-B. ur respont : en em ginnig da verourez. Pezh a ziskouez n’eo ket tamm ebet evit "skoazellañ" Neal en em ginnig B.-B., evit ober un arver personel eus ur galloud brasoc’h ne lavaran ket.
Fentus eo lenn diwar he fluenn -o komz diwar va fenn- gerioù evel "vandalerezh", "margodenniñ", "kunujennoù", "tagadennoù" ha me oar-me. BB a oar eus petra emañ o komz hep mar : pa seller ouzh obererezh merouriezh kent e lenner dres, etre ar 4 Mezheven 2007 hag ar 5 C'hwevrer 2008 (hag a-raok, d'an 22 Du 2006, gant e "geneil" Bernez Bernioù), stankadennoù diniver en abeg dres da seurt emzalc'h. Da c’hoarzhin eo lenn tamalloù a-berzh BB evel “margodenniñ” ! Ha petra eo soñj Implijer:Bernez Bernioù, Implijer:Tangi Gwegen, Implijer:Shelley Konk, Implijer:Alan Delo, Implijer:Rufus, Implijer:Nihil Obstat, Implijer:Ab Ostol, Implijer:Kergidu, Implijer:Lola Kola, Implijer:Alfoñs ar C'hlas, Implijer:Alfoñs ar Werenn…diwar-benn kement-se ? Fentus eo a-hend-all lenn Neal skrivañ "Krediñ a reer e c'hellfe bezañ implijet ar gont-mañ evit margodenniñ". Kinnig a rafen a-walc'h un doare gwelloc'h c'hoazh : "Krediñ a reer, hervez tud zo, a c'hellfe, marteze (gallus a c'hallfe bezañ), bezañ implijet, dre ma vefe diskred...". Pe ur stumm all un tamm berroc'h : "Bianchi-Bihan he deus lavaret din skrivañ...". Hag un tamm pelloc'h : "goulennet eo bet gwiriekaat IP ar gont-mañ". Emeur bepred o c'hortoz disoc'h an enklask, me'gred...
Bremañ e rankomp dilenn merourion nevez. Evel-just e oa BB an hini gentañ d'en em lakaat war ar renk...a-raok ar prantad kefridiel embannet zoken ! Mall zo ganti pakañ ur galloud nevez c'hoantaet bras ganti abaoe pell zo, war a hañval...
Petra eo stad an traoù, bremañ ? E-touez ar verourion kent, Kadwalan, Benoni, Paotr, Fulub ha C.Rogel a hañval bezañ "steuziet". Ne chom oberiant nemet Neal, a zo penn-da-benn e dorn BB.
E-touez an emstriverion e weler diouzh un tu ur skipailhig tud en em anavez mat war a hañval, hag oc'h en em kinnigañ pep hini an eil evit egile : BB (kinniget gant Kdbzh, Ex-Smith ha Neal), Ex-Smith (kinniget gant Neal ha BB), Llydaw (kinniget gant Ex-Smith, BB ha Neal) ha Kadbzh (kinniget gant BB, Neal, Ex-Smith) (an daou diwezhañ o vezañ nullet o c’hinnig diwar o goulenn) : bravat tiegezh, neketa ? Diouzh un tu all, estregedon, Y-M D (kinniget gant Bolivar, "Gweñlc'h"), Gwendal P. ha Malo (kinniget ganto o-unan). Ha neuze e teu an traoù da vezañ kemplesoc'h evit BB hag e sujidi ! Neal ha BB zo ar re o deus kinniget ar muiañ a emstriverion (BB, Ex-Smith, Llydaw ha Kdbzh gant Neal ; Ex-Smith, Llydawr ha Kdbzh gant BB), pa oa asur e oa tud eus o skipailhig. Ha bremañ pa welont tud all -ne hañvalont ket anavezout ken mat- e skriv Neal : Ret eo anzav on souzhet bras gant an niver a dud a fell dezhe dont da vezañ merour... hag en em c'houlenn a ran hag-eñ e c'houvezont int-i holl pe re eo kefridioù ar c'harg-se? N'eus forzh penaos, ne gav ket din e vefe un dra vat kaout re a verourion rak ret eo dezhe en em glevet ivez ha, d'am soñj atav, e vefe aesoc'hig kas an traoù war-raok en un doare sioulig ma vefe un nebeud merourion oc'h ober war-dro ar raktres atav. Ya, sur ! Gwelloc'h eo "un nebeud merourion oc'h ober war-dro ar raktres atav". Un nebeut tud dibabet mat na petra 'ta !
Ha petra eo "labour" BB a-benn ar fin ? Evel am eus bet tro da verkañ ergentaou e skriv war pep tra, daoust dezhi na c'houzout tra diwar o fenn. Evel-just, anat deoc'h, ne c'haller ket "gouzout pep tra". Padal eo souezhus gwelout unan bennak bezañ dizesk war pep tra evelti. Pezh a ra hepken zo klask treiñ pennadoù diwar Wikipediaoù all. Hogen, evel 'm eus bet tro da lavarout, ne c'haller ket treiñ ervat un destenn pa ne gomprenner ket anezhi. Levrlennadur nemetañ BB zo...ar Wikipediaoù all ! Hag ul levr bennak he defe digoret en he buhez ?. Evit pezh a sell ouzh an diskibezhioù on boas da bleustriñ -an Istor, am eus un tamm stummadur warnañ, da skouer- pe an dodennoù a gav din bezañ bet studiet kalzig -ar reizhiad amaezhel saoz da skouer- e c'hallan lavaret en un doare diogel ez eo nul live ar brizhpennadoù savet gant BB. Ne vin ket evit barnañ disklibezhioù all estrenoc'h ouzhin, goulakaat a c'hallan ez eo heñvel he live diwar o fenn.
Ha Wikipedia a vefe tonket da vezañ troidigezhioù -fall- eus ar Wikipediaoù all ? Padal ar Wikipediaoù all zo bouedet gant titouroù hag imbourc'hioù diavaez, n'int ket troidigezhioù hepken eus ar Wikipediaoù all. Gwell a se evit ar Wikipediaoù-se n'eo ket o fennadoù troidigezhioù diouzh ar Wikipedia brezhonek !
Ar pep gwashañ eo n'eo ket evit gouzañv e vefe tud all o klask kas war-raok ul labour sirius : e Wiki dezhañ an hini eo, hag ur pennad en deus savet zoken evit addegas kement-se da soñj da gement hini en defe ankouaet un dra ken anat, anvet en un doare souezhus Wiki-ni e-lec’h Ma Wiki din-me ! Hag emaomp amañ e rouantelezh an Tad Ubu : dizesk, sot, drouk eo...met ar galloud zo ganti ! Ha neuze e c'hall mac'homañ ar Wiki, heskinañ kement ali disheñvel diouzh hec'h hini. Un doare emskiantek eo moarvat da gaout an dizober eus ar re n'int ket e "linenn" BB hag he lakezed, a-hend-all : o digalonekaat hag o heugiñ dre o rediañ da asantiñ dibaboù tidel ne c'haller ket asantiñ, kement-se a-benn o lakaat da baouez da gemer perzh. Ha den n'en deus klasket kompren perak e oa kement a dud bet oberiant ergentaou ha dilezet ganto Wikipedia abaoe ur prantadig ?
Evit pezh a sell ouzhin, n'em eus biskoazh klasket rediañ an termenadurezh reizh d'ar pennadoù savet araozon gant ar re all, ha pa oufen pegen lu e c'hallont bezañ. Kinnig ha netra ken, da skouer evit pezh a sell ouzh an anvioù-lec'h iwerzhonek -dic'hallus da zistagañ da gement ne oar ket iwerzhoneg- ha roet dezho gant poell ur stumm brezhonek gant Loeiz Andouard, evel Limnac'h e-lec'h Luimneach). Padal e kav din e ranker tennañ korvo eus an holl re o deus kaset hor yezh war-raok araozomp, eus geriadurourion an 18vet kantvet betek Preder, hag o tremen dre Frañsez Vallée, Gwalarn ha Roparz Hemon, SADED ha Guy Etienne, pe c'hoazh etre Ebrel 1991 hag Here 1992 Bodad ar Yezh Arnevez (BAYA), heuliad emvodoù kaset war-raok gant Herve Kerrain (ha ne oa ket, eñ, ur brizhvrezhoneger)...Ne lakan mammenn ebet a-gostez, an holl o deus o splet. Hogen tud dizesk zo bepred feuket pa lennont traoù n'int ket evit kompren hag a live uheloc'h eget o hini. Ha neuze e ranker skrivañ ur ger gallek war zigarez n'eur ket evit kompren kefridiel (a gaver e Geriadur An Here, pe e Tintin. Afer Klaskato, p. 43 : "En un notenn gefridiel e sav Maodiernezh an Aferioù Diavaez kreñv he mouezh a-enep..." : moarvat e vo lavaret e oa Divi Gervella ha Martial Ménard awenet gant ur gealiadurezh diaoulek !). Neuze e ranker skrivañ lec'hienn e-lec'h load pa rankfe klotañ "ez-naturel" ha "dre ret" lec'hienn (dereat-tre evit ul lec'hienn henoniel da skouer) ouzh ar galleg site, ha pa n'eo ket load anavezet gant ar veulkeed-se. Ha koulskoude e vez kavet ar ger-se e Geriadur ar Stlenneg embannet e 1995, pe e Aber abaoe krouidigezh he load (load gwe a vez kavet abaoe an niv. 15, Nevez-Amzer 2004) ; biskoazh n'em eus kavet, e saozneg, site e-lec'h website. Rediañ a reer c'hoazh dibaboù diboell-krenn diwar-benn an anvioù-rieion, ha dislavarus dreist-holl : treiñ evit broioù zo (Loeiz XIII...), berzañ skrivañ e brezhoneg evit broioù all zo, evit Kembre pergen. Ha koulskoude roue Gwynedd an 10vet kantved ha kont Kernev an 11vet kantved o doa an hevelep anv, ar skoueriekadurioù brezhonek ha kembraek a-vremañ hepken a grou un diforc'h ne oa ket anezhañ d'ar c'houlz-se pa oa c'hoazh ur gumuniezh predenek bev-mat. Merkañ a c'haller a-hend-all e skriv Divi Gervella e Emblèmes et symboles des Bretons et des Celtes, Coop Breizh, 1998, p.26 Hoel Dda (zoken ma c'haller bezañ souezhet e chom e kembraeg da). Heñvel e vefe ar gudenn evit anvioù-tud lec'hlennat evel Olaf/Olof...disheñvel hiziv an deiz e daneg, norgeeg, svedeg hag islandeg, ne oant ket ken dispartiet er Grennamzer avat. Kement-se n'eo ket ur gudenn a yezhoniezh-rik, ur gudenn a Istor ne lavaran ket, pezh ne c'hall ket beulkeed evel BB intent...
Ne c'hallomp ket mui plegañ dirak diktatouriezh brizhkefredourion dizesk ha tagnous. Poent eo ober eus Wikipedia brezhonek ur benveg sirius a c'haller fiziañ ennañ.
DIEUBOMP AR WIKIPEDIA, HA DIEUBET E VO PEP TRA !
Meven 2 Her 2009 da 15:25 (UTC)

=== E ser va stankadennoù ===
Kalz buanoc'h e vin diwar-benn "respont" Bianchi-bihan, a skriv er wezh-mañ diwar bluenn Neal.
*Da gentañ-holl n'eo ket gwall dener treuzkompradennoù BB "Neal" a lenner en he "respont" pa n'em eus kaset netra dezhi. Da veur a zilenner 'm eus kaset va zestenn, tamm ebet dezhi avat.
*Kompren a c'haller aes a-walc'h n'eur ket gwall blijet gant pezh 'm eus skrivet. Hogen goulenn a ran da bep hini adlenn va zestenn ha lavarout din hag-eñ e kavo enni un emzalc'h "tagus ha kunujennus" eus va ferzh. An div arroudenn nemeti meneget gant BB zo "Ne c'hallomp ket mui plegañ dirak diktatouriezh brizhkefredourion dizesk ha tagnous" hag an devoud m'emañ Neal "e dorn Bianchi-Bihan". Gwirionezioù anat da'm meno, d'ar gwashañ un ali ha n'eo ket BB a-du gantañ...Hogen, kunujennoù ? Gwall vuan ez erruer e domani ar c'hunujennoù, gouez da vBB/"Neal", a hañval gwall gizidik... Abalamour da se on bet stanket 3 miz da gentañ, ur bloaz da c'houde, diverket eus roll an emstriverion ha zoken eus an dilennerion ! Mendare petra vefe ur vro renet gant tud a-seurt-se. Er broioù dieub e vez asantet d'ar re n'int ket a-du gant ar re a zo er galloud da ezteurel o savpoent. Naturel a-walc'h e kavan bezañ kaset va savpoent d'an dilennerion. BB en defe gallet mouezhiañ a-enep din, goulenn digant ar Wikipedidi all ober kement-all da ziskouez d'an holl pegen enebet ez int ouzhin, kas ul lizher kevatal -n'eo ket evel merour (dindan anv Neal), evel n'eus forzh petore Wikipediad ne lavaran ket. Krediñ a reer amañ bezañ e Frañs da c'hrez "enstriverezhioù kefridiel" Napoleon III pa ne oa asantet d'en em lakaat war ar renk nemet ar re a-du gant ar galloud staliet. Pelec'h eo bet stummet BB -ha pa vefe amañ dindan anv "Neal" ? E Tirana pe e Minsk ? En ur Republik bennak eus Suamerika (evel an San Teodoros, da skouer) ? Pe e Brussel gant ar re a zo boas da dremen e-biou disoc'h mouezhiadennoù pa n'int ket a zo gortozet (evel e Danmark, Izelvroioù, Frañs, Iwerzhon...) : nec'het e vez d'an tu enep d'ezteurel e savpoent, dilamet eus o gwir da vouezhiañ ar re n'int ket a-du gant ar re zo penn ar galloud. Estregedon ez eo bremañ tro Gwilhmod[ http://br.wikipedia.org/wiki/Wikipedia:Kumuniezh/votadeg_evit_merourien_Gwengolo_2009].
*Kement-all a c'haller gwelout evit ar wiriekadenn IP bet goulennet. An disoc'h oa e oa disheñvel an IPoù arveret ganin ha gant reoù all tamallet. Neuze e oa eilgeriet ne broue ket an IPoù disheñvel e oa disheñvel o arverion. A zo gwir moarvat. Met neuze perak ober un enklask ? An disoc'h n'en deus talvoudegezh nemet ma 'z eo diouzh an tu mat. Kaerat reizhiad varnerezhel e rouantelezh BB -hag e sekreour Neal- ! Ha pa vefe bet heñvel an IPoù, petra a vefe bet lavaret ? Ha ! Setu ar brouenn !...
=== E ser an dilennadeg ===
*...dres ! An disoc'hoù ne hañvalont ket pezh a oa gortozet gant BB "Neal", gant tud enebet ouzh BB ha ne oant ket gortozet. Ha neuze BB -bepred dindan anv "Neal"- da glask hag-eñ ne vefe ket un tamm irienn bennak : Kement a dud a-enep BB ? Ne c'hall ket bezañ ! Ha neuze BB "Neal" da c'houlenn un tamm enklask diwar-benn ar stankadennoù hag an IPoù digant un atebeg bennak eus ar Wikipedia gallek ha . Ha disoc'h e enklask a voe e voe heñvel IPoù...Bianchi-Bihan ha Kdbzh, arveret stank ganto an hevelep urzhiataer e-pad ur sizhunvezh bennak e miz gouere ! Nag un dichañs ! Ha neuze BB "Neal" da douiñ n'eo ket Bianchi-Bihan ha Kdbzh an hevelep den ! Neuze, disheñvel talvoudegezh an enklaskoù hervez piv zo e kont : diouzh un tu IPoù disheñvel ne vir ket ouzh un hevelep arverer da vezañ a-dreñv, diouzh an tu all un hevelep IP ne brou ket ez eo an hevelep hini a zo a-dreñv...Ne lavaran ket ez eo Bianchi-Bihan ha Kdbzh an hevelep hini -pezh n'int ket din da c'houzout-, met petra vefe lavaret ma vefe merket va IP e-touez an dilennerion ? Pe IPoù heñvel e-touez ar re "n'o deus mouezhiet mat" ? Emichañs e vo plijet ar re-se -ar re o deus mouezhiet a-enep BB- da zeskiñ an diskred zo warno da vezañ keniriennourion ganin...Mouezhiet 'm eus gant ur c'hont savet a-ratozh evit se, hogen dindan un lesanv splann a-walc'h -Mewenn-, n'em eus ket klasket kuzhat piv oant : kement-se a dalveze mat, da vihanañ, ur bloaz stanket, ken grevus ma'z eo kement-se, anat deoc'h ! Dreist-holl e lenner diwar bluenn "Neal" Goût a ra an holl, da skouer, n'hall ket ar verourion kemer divizoù diwar-benn kaozeadennoù m'o deus kemeret perzh enne? . Met kement-se n'eo ket un arver personel eus e c'halloud, anat deoc'h !
*Petra mouezhiañ ? Disorc'hoù kentañ ar vouezhiadeg a ziskouez mat ne c'hall ket mui meur a hini gouzañv diktatouriezhig BB war Wikipedia. Met an holl a hañval krediñ ne vefe nemet dindan e anv ez eo noazus. Evel-se en deus Ex-Smith -a hañval dizañjer- mouezhioù tost an holl dilennerion. Ha padal e ranker merkañ ez eo e-touez ar re o deus kinniget BB da verour, mouezhiet en deus eviti, ha BB hec'h-unan he-deus mouezhiet ha kinniget Ex-Smith. Arvar zo e vefe eta Ex-Smith evel Neal, eleze un anv hepken a sevenefe doujus kement a lavaro dezhañ BB ober. Erbediñ a ran eta mouezhiañ a-enep dezhañ. Hag ar re all ? Amjestr eo lec'hiadur Y-M D, pa hañvale kenlabourat digudenn gant BB. Skrivañ a ra . A-du penn-da-benn gant ar mennozh da geñver ar fiziañ a ranker kaout er merourien. Dre-se ez on a-du evit ma vefe skarzhet eus ar votadeg ar re bet stanket e-pad ar prantad-kinnig, da lavarout eo neuze me. N’on ket feuket gant kement-se, hag ar gwir en deus Y-M D da vezañ displijet ganin, hogen kement-se a dalvez kement ha sevel a-du gant tuad BB. Kement-all n’en deus ket miret outañ a resev un tamm evezhiadenn dismegañsus a-zoare a-berzh BB : Ne welan ket penaos e vo gallet ober pennadoù eus an dibab hep peurvestroniañ ar yezh. Padal en deus Y-M D mouezhiet neptu da geñver BB, tra ma vouezhie Belvar -en deus e ginniget- a-enep da vBB. Gwendal P. ha Malo, diouzh o zu, ne lavaront netra. Mat e vefe d'an tri-se sklaeraat o emzalc'h hag o lec'hiadur a-zivout ar reuz degaset gant BB abaoe re bell zo bremañ. Gwelout a reer daou duad : diouzh un tu skipailhig BB, a vod tud en em anavez mat-tre, a vouezh bepred ez-emskiantek en hevelep doare, diouzh un tu all "ar re all", n'o deus da voutin nemet an devoud ma ne asantont ket diktatouriezhig BB hep en em glevout kentrezo, pezh a zo yac'h pa dalvez kement-se chom stag ouzh ar frankiz. Hogen da vezañ strewet evel-se e weler ne c'hall hini ebet anezho bezañ dilennet da verour ha da gempouezañ galloud skipailhig BB. En tu-hont d'o diforc'hioù reizh e vefe mat dezho en em glevout ha mouezhiañ evito-holl : Gwendal P., Y-M D ha Malo. Met, pa n'hon eus netra da zibab dirak BB hag Ex-Smith, ez erbedan da c'hortoz mouezhiañ evit an tri-se, gant ar spi e c'hallfent kempouezañ ar skipailgig a-vremañ.
Bianhi-Bihan hag he sekretour Neal a glask lakaat da grediñ ne vefe amañ nemet ur gudenn a vennozhioù pe a emzalc'h. UR GUDENN A C'HALLOUD N'EO KEN, hag int -evel an Tad Ubu- a ra pezh a garont pa 'z eo ar galloud ganto, ha mat pell zo.
Meven

Hello,
The developer team at Wikimedia is making some changes to how accounts work, as part of our on-going efforts to provide new and better tools for our users like cross-wiki notifications. These changes will mean you have the same account name everywhere. This will let us give you new features that will help you edit and discuss better, and allow more flexible user permissions for tools. One of the side-effects of this is that user accounts will now have to be unique across all 900 Wikimedia wikis. See the announcement for more information.
Unfortunately, your account clashes with another account also called Tristan. To make sure that both of you can use all Wikimedia projects in future, we have reserved the name Tristan~brwiki that only you will have. If you like it, you don't have to do anything. If you do not like it, you can pick out a different name.
Your account will still work as before, and you will be credited for all your edits made so far, but you will have to use the new account name when you log in.
Sorry for the inconvenience.
Yours,Keegan PeterzellCommunity Liaison, Wikimedia Foundation
 17 Meu 2015 da 19:25 (UTC)

This account has been renamed as part of single-user login finalisation. If you own this account you can log in using your previous username and password for more information. If you do not like this account's new name, you can choose your own using this form after logging in: . -- Keegan (WMF) (talk)
 19 Ebr 2015 da 02:47 (UTC)


Kaozeal:Nyks

E saonzeg e kaver ar stumm gresianek: Νύξ kentoc'h evit Νýξ hervez ar wikipedia e gallek. Hag ur fazi an hini eo pe ul lizherenn c'hresianek ipisial dianav din e vefe ý?
--Neal  (Kaozeal) 4 C'hwe 2007 da 10:21 (UTC)

Ne blij ket d'an IP ar reizhadennoù : peurvat eo e vrezhoneg?  https://br.wikipedia.org/w/index.php?title=Nyks&type=revision&diff=1851027&oldid=1851026.  Bianchi-Bihan (kaozeal) 6 Her 2019 da 08:02 (UTC).


Kaozeadenn Implijer:Ji-Elle

--Fulup 4 C'hwe 2007 da 22:55 (UTC)

Mal sehen ob es Antwort geben wird. :o) Es scheint, dass hier immer noch keiner die neue Benutzer begrüßt. Atmet jemand da?--Michael Angelkovich  (talk) 4 C'hwe 2007 da 22:48 (UTC)


Kaozeadenn Implijer:Michael Angelkovich~brwiki

--Fulup 4 C'hwe 2007 da 22:54 (UTC)

This username has been abandoned. Please contact me on my mother wiki. -- Michael Angelkovich  (talk) 26 Meu 2008 da 12:51 (UTC)

Hello,
The developer team at Wikimedia is making some changes to how accounts work, as part of our on-going efforts to provide new and better tools for our users like cross-wiki notifications. These changes will mean you have the same account name everywhere. This will let us give you new features that will help you edit and discuss better, and allow more flexible user permissions for tools. One of the side-effects of this is that user accounts will now have to be unique across all 900 Wikimedia wikis. See the announcement for more information.
Unfortunately, your account clashes with another account also called Michael Angelkovich. To make sure that both of you can use all Wikimedia projects in future, we have reserved the name Michael Angelkovich~brwiki that only you will have. If you like it, you don't have to do anything. If you do not like it, you can pick out a different name.
Your account will still work as before, and you will be credited for all your edits made so far, but you will have to use the new account name when you log in.
Sorry for the inconvenience.
Yours,Keegan PeterzellCommunity Liaison, Wikimedia Foundation
 17 Meu 2015 da 19:24 (UTC)


Kaozeal:Roll kumunioù Liger-Atlantel

Gant un tamm basianted, e vo tu treuzfurmiñ an teir zaolenn e unan nemetken. Mont a ra en-dro seurt taolenn un tammig evel Excel, setu ma vo tu kavout evel-se kumunioù Liger-Atlantel renket dre o gorread pe dre o foblañs hervez ar c'hoant... Dreist, nann?  Benoni 5 C'hwe 2007 da 16:13 (UTC)
Penaos treiñ "Commune multipolarisée" e brezhoneg? Benoni 5 C'hwe 2007 da 22:51 (UTC)

Daoust hag-eñ ne vije ket mat da sevel ur roll ar gumunioù Breizh, holl assemblez, war ur memes pajenn, ar bemp departamant mesket, dre urzh al lizherenneg ? Ul labour ouzhpenn, sur-awalc'h, mes posubl eo bepred. --Dreist an Amzer 28 Eos 2015 da 09:10 (UTC)